**«Սուպերմարկետ»** (անգլ.՝ Superstore), ամերիկյան սիթքոմ, որի պրեմիերան կայացել է NBC հեռուստաալիքով 2015 թվականի նոյեմբերի 30-ին։ Շոուն ստեղծվել է Ջասթին Սփիտցերի կողմից, ով նաև գործադիր պրոդյուսերն է։ Սերիալը պատմում է Սենթ Լուիսում (նահանգ Միսսուրի) գտնվող «Cloud 9» անվանմամբ հորինված սուպերմարկետի աշխատակիցների մի խմբի մասին։ 2016 թվականի փետրվարի 23-ին հեռուստաալիքը երկարաձգել է սերիալը մինչև երկրորդ եթերաշրջան, իսկ նույն տարվա սեպտեմբերի 23-ին երկրորդ եթերաշրջանի էպիզոդների քանակը ավելացվել է մինչև ստանդարտ 22-ը։

2016 թվականի օգոստոսի 19-ին էկրաններին է հայտնվել շոուի հատուկ էպիզոդ՝ նվիրված Ամառային օլիմպիական խաղերին Ռիո դե Ժանեյրոյում։ 2017 թվականի փետրվարի 14-ին սերիալը երկարաձգվել է մինչև երրորդ եթերաշրջան, որը կրկին կազմված 22 էպիզոդներից։

Դերերում
--------

### Գլխավոր դերակատարներ

* Ամերիկա Ֆերերա - Էմի Դուբանովսկի
* Բեն Ֆելդման - Ջոնա
* Լորեն Էշ - Դինա Ֆոքս
* Կոլտոն Դան - Գարետ
* Նիկո Սանտոս - Մաթեո Ֆերնանդո Ակուինո Լիվանագ
* Նիկոլ Բլում - Շայեն Թայլեր Լի
* Մարկ Մակկինի - Գլեն Սթյորգիս

### Երկրորդական դերասանական անձնակազմ

* Ջոնի Պեմբերթոն - Բո Դերեկ Թոմփսոն
* Կալօիկո Կաուախի - Սանդրա
* Շոն Ուեյլեն - Սել
* Ջոշ Լոուսոն - Տեյթ
* Լինդա Փորթեր - Միրթլ

Արտադրություն
-------------

### Մշակում և նկարահանումներ

Սերիալը դարձել է այն երեք շոուներից մեկը, որոնք պատվիրել է NBC հեռուստաալիքը 2015 թվականի հունվարի 14-ին։ 2015 թվականի մայիսի 7-ին NBC-ն թույլատրել է ցուցադրել շոուն։ Սիթքոմը դարձել է Ռուբեն Ֆլեյշերի The District նոր ընկերության առաջին նախագիծը Universal-ի հետ կնքած երկամյա պայմանագրի շրջանակներում։ Ֆլեյշերը դարձել է պիլոտային էպիզոդի ռեժիսոր։

### Քասթինգ

Լորեն Էշը դարձել է առաջին դերասանուհին, ով ստացել է դեր սերիալում 2015 թվականի փետրվարին։ Նույն թվականի մարտին Շուտով դերասանական անձնակազմին միացել են նաև Կոլտոն Դանը, Մարկ Մակկինին, Նիկո Սանտոսը, Նիկոլ Բլումը և Բեն Ֆելդմանը։

2015 թվականի մարտի 16-ին Ամերիկա Ֆերերան ստացել է կնոջ գլխավոր դերը, ինչպես նաև դարձել է շոուի պրոդյուսեր։ Ֆերերան ստացել է մի քանի առաջարկություն՝ նկարահանվելու տարբեր հեռուստասերիալների պիլոտային էպիզոդներում, սակայն անհայտ պատճառներով նա բոլոր տրված առաջարկություններից հրաժարվել է։

Քննադատների արձագանքներ
-----------------------

Metacritic-ում «Սուպերմարկետն» ունի 100-ից 57 միավոր, ինչը հիմնված է քննադատների 21%-ի արձագանքների վրա։ Rotten Tomatoes կայքէջում հեռուստասերիալն ունի 52 միավոր՝ հիմնված քննադատների 23%-ի գնահատականների վրա։ Կայքէջի քննադատական համաձայնագրում ավում է՝ ««Սուպերմարկետն» ունի տաղանդավոր դերասանական անձնակազմ, սակայն ակնառու պոտենցիալը մռայլված է ինտոնացիոն խառը շարադրությամբ և թույլ ու սովորական սցենարով»։

Ծանոթագրություններ
------------------

1. ↑  "Lauren Ash Joins NBC Pilot 'Superstore'; Christine Ko In CBS' 'The Half Of It'". *Deadline.com*. 2015 թ․ փետրվարի 20. Retrieved 2015 թ․ օգոստոսի 16.
2. ↑  Petski, Denise (2015 թ․ մարտի 2). "Colton Dunn, Mark McKinney & Nico Santos Join NBC Pilot 'Superstore'". *Deadline.com*. Retrieved 2015 թ․ օգոստոսի 16.
3. ↑  Petski, Denise (2015 թ․ մարտի 12). "NBC Pilots 'Heart Matters', 'Take It From Us', 'Superstore' Add To Casts"". *Deadline*.
4. ↑  Andreeva, Nellie (2015 թ․ մարտի 13). "Ben Feldman To Topline NBC Comedy Pilot 'Superstore'". *Deadline*. Արխիվացված է the original 2016 թ․ մարտի 30-ին. Retrieved 2017 թ․ հոկտեմբերի 31. `{{cite web}}`: Unknown parameter `|dead-url=` ignored (`|url-status=` suggested) (help)
5. ↑  Goldberg, Lesley (2015 թ․ մարտի 16). "America Ferrera to Star in NBC Comedy 'Superstore'". *The Hollywood Reporter*.
6. ↑  "Superstore - Season Reviews - Metacritic". 2015 թ․ դեկտեմբերի 1. Retrieved 2015 թ․ դեկտեմբերի 1.
7. ↑  "Superstore - Season Reviews - Rotten Tomatoes". 2015 թ․ դեկտեմբերի 1. Retrieved 2015 թ․ դեկտեմբերի 1.

Արտաքին հղումներ
----------------

* Պաշտոնական կայքէջ (անգլ.)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր · Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Թեմատիկ կայքեր | AlloCiné · ČSFD · Internet Movie Database · Metacritic · Rotten Tomatoes |

 |